Quintus Pompeius
Quintus Pompeius A.f.L.n. (natus saeculo 2 a.C.n., mortuus post annum 131 a.C.n.) fuit vir publicus Romanus.

Gens 
Pater nomine Aulus tibicen fuisse dicitur. Ipse Quintus ergo homo novus erat. Filius aut nepos eius Quintus Pompeius Rufus anno 88 a.C.n. consul erat.

Cursus honorum 
Pompeius anno 141 a.C.n. nobilibus atque Scipione Aemiliano resistentibus una cum Gnaeo Servilio Capione consul creatus est atque imperium in Hispania accepit. Copiis a Quinto Caecilio Metello Macedonico traditis tamen victoriam adipisci non potuit atque cum hostibus Numantinis de traditione urbis simulata convenit. Quod foedus, cum successor eius advenit, negavit. Romam postquam revenit, senatus acta Pompeii dubia tandem probavit. Qua de causa anno 138 a Metello de repetundis accusatus, deinde absolutus est. Anno 136 una cum Metello legatus sub Lucio Furio Philo consule iterum in Hispania pugnavit. Anno 133 a.C.n. inter inimicos Tiberii Sempronii Gracchi erat. Anno 131 a.C.n. una cum Quinto Caecilio Metello Macedonico censor erat - primo ambo censores de plebe erant.

Notae

Bibliographia

Gens Pompeia
Senatores
Proconsules Hispaniae Citerioris
Censores